Hyvät katsojat! Olemme Herra käyttää lääkäriä -sarjassa -
käsitelleet ravitsemusta ja ruoansulatuselinten sairauksia.
Mitä Raamattu sanoo näistä asioista?
No, VT:ssa on erittäin järkeviä kieltoja, -
kuten kielto syödä sianlihaa. Se perustui vaarallisiin trikiineihin.
Tuomarien kirjassa on myös erittäin mielenkiintoinen ohje.
Enkeli ilmestyi voimamies Simsonin äidille ja sanoi hänelle: -
"Olet raskaana ja saat pojan. Älä juo viiniä tai väkijuomaa -
äläkä syö mitään saastaista." Oikein hyvä neuvo jo 3 000 v. sitten.
Jeesus sanoi, että se mikä suusta menee sisään, ei ihmistä saastuta, -
vaan se mikä suusta tulee ulos eli pahat puheet saastuttavat.
Paavali sanoi, että syökää kaikkea, mitä lihakaupassa myydään.
No, tietysti polttoaine on tärkeää eli ravinto, millä me toimimme.
Sen käytössä kannattaa noudattaa järkeä.
Ei mitään "uskontoa", mutta järkevää suhtautumista siihen.
Paavalihan sanoi sinänsä kaikki ruoat puhtaiksi.
On muistettava, -
että bensiinimoottorit käyvät bensiinillä, ei dieselillä.
Kannettavat tietokoneet käyvät sähköllä.
Jos laitat bensiinimoottoriin dieseliä, ongelmat ilmenevät pian.
Pääasiassa voimme aika monia polttoaineita käyttää, -
mutta ihminenhän käy esim. kaura- puurolla aika moitteettomasti.
Se osoittaa Jumalan neroutta.
On aika hauska asia, -
että tuotanto- ja kotieläinten ravitsemuksesta pidetään -
huomattavasti parempaa huolta kuin isäntien ravitsemuksesta.
Jos sinulla on esim. karjatila, juottaisitko vasikoille viiniä -
tai syöttäisitkö koirallesi suklaalevyn?
Se saattaisi muuten olla koiralle aika kohtalokasta.
Kyllä meidän siis kannattaa miettiä ja pohtia itsekin, -
ettemme syö ihan järjettömiä asioita.
Olin Tukholmassa kuukausi sitten puhujamatkalla -
eräässä seurakunnassa ystävien kanssa.
Tutustuin siinä laivan illallisruokailuun.
Se oli kyllä kovin hyvää. Kaikki oli herkullista ja erinomaista, -
mutta se oli kauhukuva siitä, missä nykyaikana mennään.
Alkoholisteille oli hanat, joista sai vapaasta viiniä ja olutta.
Sinänsä aika vaarallinen houkutus. Kaikki ruoat olivat erinomaisia.
Niitä tuli syötyä aivan liikaa. Vatsa täyttyi kaikista herkuista.
Totta kai näin saa joskus juhlia eikä siinä mitään pahaa, -
kunhan se ei ole jatkuvaa. En halua moittia ketään, -
mutta se oli kauhukuva siitä, -
mihin ylenpalttinen ruokakulttuurimme voi pahimmillaan johtaa.
Itse syön verrattain vaatimattomasti.
Kun nautin laivan antimia, minulta meni varmaan viikko, -
että toivuin kaikesta siitä tulleesta rasva-, suola- ym. määrästä.
Juhlia kyllä saa. VT:ssakin sanotaan, että kun oli juhlan aika, -
niin syötiin rasvaisia ja makeita ruokia.
Ei tehdä elämästä tylsää. Juhlia saa, kun on juhlinnan aika, -
mutta arjessa kannattaa syödä viisaasti.
Kun tarkastellaan ravitsemusta ja vaihtuvia suolistotautien kirjoa, -
niin se todella peilaa meidän kulttuuriamme ja varallisuutta.
Kuten aiemmin tuli ilmi, niin isot muutokset kannattaa huomioida, -
kuten esim. kuidun saannin puolittuminen.
Sitten 1950-60 -luvun -
meillä väestön kuidun saanti on puolittunut.
Se voi olla yhteydessä hälyttävästi eneneviin paksunsuolen oireisiin, -
tulehduksiin ja vaivoihin.
Lisäksi syödään liikaa valkoisia sokereita ja valkoisia jauhoja, -
liikaa alkoholia ja varmaan myös liikaa antibioottikuureja.
Nämä kaikki järkyttävät suolisto- tasapainoa ja aiheuttavat ongelmia.
Ehkä liika hygieniakin tässä vai- kuttaa ja suojaravinteiden puute.
Ehkä me saamme niitä liian vähän ja samanaikaisesti liikaa suolaa.
On ilmennyt, että joitakin autoimmuunitaudeiksi epäiltyjä -
prosesseja on käynnistynyt. Osa tulehdustaudeista saattaa -
liittyä autoimmuuni-ilmiöön. Se tarkoittaa sitä, -
että elimistö hyökkää itseään ja omia kudoksiaan vastaan.
Osittain tällaiset seikat kuin mahahapon poisto/hapoton maha, -
kun happomuuri läpäisee erilaisia aineita, -
niin ne aiheuttavat allergisoitumista. Ja sekin vielä, -
että on esitetty kenties oikeaksi osoittautuva ajatus, -
kun asiaa tutkitaan lisää: autoimmuunitautien lisääntyminen, -
elimistön hyökkäys itseä vastaan voi johtua siitä, -
että immuunijärjestelmällä ei ole mitään hommia.
Ei ole ruokavalion tuomia epäpuh- tauksia, joita vastaan taistella.
Se alkaa sitten paremman puutteessa käydä ihmisen itsensä kimppuun.
Tämmöinen teoria on esitetty ja voi olla, että siinä on perää.
Mennään nyt alavatsavaivoihin. Aiemmin käsittelin ylävatsavaivoja.
Kulttuurissamme ja elintavoissamme viimeisen sukupolven aikana -
vaivat ovat ikään kuin siirtyneet ylävatsalta alavatsalle -
eli paksunsuolen ja ohutsuolen suuntaan.
Tämä on hyvin iso ja merkittävä muutos.
Nyt yleisiä oireita alavatsalta.
Ne osittain kyllä tulevat joskus myös mahalaukusta, -
mutta useimmin ohutsuolesta, jota on metreittäin, -
ja paksusuolesta, jota on toista metriä.
Ilmavaivat. Monet kokevat kiusallisena ylenpalttisen paukuttelun.
Tulee ilmavaivoja. Mistä ne johtuvat? Voiko niille tehdä mitään?
Mitkä ilmavaivat ovat liiallisia?
Ikääntyessä (70 ja yli) tulee myös tahattomia ilmavaivoja.
Paukku, joka ei ollut tarkoitus, voi olla kiusallinen.
Se ei ole vaarallista, vaan johtuu sulkijalihasten veltostumisesta, -
joka on ihan normaalia ja fysiologista.
Suolistokaasuja syntyy normaalisti päivittäin noin 7 dl.
Ne ovat pääasiassa suolisto- bakteerien tuottamia.
Riippuen siitä, minkälaisia ruokia paksusuoleen pääsee livahtamaan -
siellä tuotetaan erilaisia ja eri tuoksuisiakin kaasuja.
Jonkin verran voi mennä ilmaa suolistoon myös nielemällä.
Eniten sitä muodostuu paksusuolessa.
Jonkin verran voi myös mahalaukussa olla käymistä ja ohutsuolessa.
Bakteerikanta vaikuttaa siihen: millaisia bakteereita siellä on, -
millaista ravinnetta sinne menee.
Jos käyttää refluksitaudin tai hapon takaisinvirtauksen takia -
happolääkkeitä, niin se estää -
valkuaisaineiden kunnollista sulamista. Proteiineja pääsee läpi.
Niitä voi mennä paksusuoleen asti.
Proteiineissä on aminohappoja, joissa on rikkiä.
Rikki on näytelmän konna ja aiheuttaa sen tuoksun.
Muut syntyvät kaasut eivät aiheuta tuoksua.
Jos sinne pääsee rikkipitoisia, niin silloin tuoksuja tulee.
Jokainen on huomannut, mitä hernekeitto vaikuttaa, palkokasvit ym.
Jos sinne pääsee hiilihydraatteja tai pitkäkestoisia kuituja, -
bakteerit niitä siellä pilkkovat ja kaasua syntyy, -
kuten jokainen hyvin kokemuksesta tietää.
Vatsan turvottelu on siis tavattoman yleistä.
Voisi sanoa, että joka 5. kokee sitä.
On vähän yksilöllistä, millaiseksi haitaksi sen kokee.
Se voi olla mahalaukussa, ohutsuolessa, paksusuolessa.
Jotkut kokevat siitä haittaa ja jotkut viisveisaavat.
Se riippunee siitä, miten herkästi mahalaukku tuntee venytystä.
Vatsalaukussa ja maha-suoli -kanavassa on -
oma automaattisesti toimiva autonominen hermosto.
Meidän ei onneksi tarvitse ajatuksella sulattaa ruokaa, -
vaan se toimii automaattisesti omilla lihaksillaan.
Ne ovat yksilöllisiä. Joillekin venytys on kiusallista, toisille ei.
Se ei ole sinänsä vaarallista, -
mutta jos vaivat lisääntyvät -
ja huomattavasti muuttuvat ja niihin liittyy laihtumista, -
väsymistä, niin on syytä mennä lääkäriin.
Silloin sitä voi aiheuttaa jonkinlainen tukos.
Jos se on ollut samaa vuosikaudet, ei yleensä ole syytä huolestua.
Voi tarkkailla, mitä syö.
Aika usein takana on laktoosi- intoleranssi, mistä on puhuttu.
Maitosokerin pilkkominen paksusuolessa -
bakteerien toimesta aiheuttaa tätä ongelmaa.
Tosin on tärkeää muistaa, että ilmavaiva voi olla joskus -
merkki keliakiasta. Keliakian diagnoosi usein viivästyy, -
kuten on puhuttu. Jos on epäilyttävää suolikaasuvaivaa, -
mielestäni kannattaisi kyllä ottaa keliakialaboratoriokokeet.
Tietysti kannattaa olla myös pari viikkoa ilman maitotuotteita, -
joissa on laktoosia. Jos vaivat häviävät, -
silloin se ehkä oli laktoosi- intoleranssi, joka on joka 5.:llä.
Se ei ole sairaus eikä tarvitse välttämättä hoitoa.
Jos kestää siitä tulevat pienet kiusat, niin ei siitä haittaa ole.
Mikä sitten olisi normaali paukkujen määrä?
Suolikaasua tuli normaalisti noin 7 dl.
25 paukkua/vrk on vielä normaalia.
Siitä ei ole syytä olla huolissaan. Se on normaalin yläraja.
Jos mennään yli sen, jotain saattaa olla vinossa.
Ylävatsavaivoissa puhuttiin dyspepsiasta -
eli ärtyneestä mahalaukusta.
Alavatsavaivoissa puhutaan nykyään ärtyneestä suolesta.
Se tulee englannin kielestä IBS, puhutaan IBS-taudeista.
(IBS = Irritable Bowel Syndrome = ärtynyt suolioireyhtymä)
Ei puhuta siis ärtyneestä paksu- suolesta vaan ärtyneestä suolesta.
Mukana on yleensä myös ohutsuoli.
Miten turvotteluun voi vaikuttaa?
Siihen voi vaikuttaa -
noudattamalla FODMAP-ruokavaliota -
eli ns. FODMAP-ruokia välttämällä.
Siitä lisää myöhemmin.
Se on tietynlainen ravitsemuspaketti, -
joka vaikuttaa tähän tilanteeseen tai tiettyjä vältettäviä ruokia, -
jotta oireilua ei esiintyisi kiusallisessa määrin.
Ilmiö on ihan vaaraton, mutta jotkut voivat kokea sen kiusallisena.
No, mitä muuta voi tehdä? Tutkimuksissa on todettu, -
että liikunta oikeasti panee suolikaasun liikkeelle.
Pitkiä istumajaksoja kannattaa siis välttää.
Nykyään lääketieteessä on todettu, että istuminen tappaa.
On totta, että yli 2 tunnin yhtä- jaksoista istumista tulisi välttää.
Liikkuminen on siis tärkeää.
Liikunnan vaikutus suolikaasun muodostumiseen ei yleensä ole -
ihan välitöntä, vaan se näkyy vasta usean viikon jälkeen.
Kannattaa siis huolehtia riittävästä liikunnasta.
Se on hyvä myös tässä, kuten tosi monessa muussakin asiassa.
Entä sitten tämmöiset probiootit -
eli kapselissa olevat maitohappo- bakteerit ym.?
Auttaisivatko ne ilmavaivaan? Toki niitä voi kokeilla.
Ilmavaivat johtuvat siis siitä, -
että pääasiassa paksusuolessa on kaasuja tekeviä bakteereita.
Jos onnistuisimme vaihtamaan bakteerit -
toisiksi ystävällisemmiksi bakteereiksi, -
niin kaasumuodostuskin voi vähetä. Niitä voi rauhassa kokeilla.
Probioottien vaikutuksilla voi olla eroja, -
joten voi kokeilla erilaisia probioottivalmisteita.
Se on ravinnossa tai lääkkeessä nieltävä -
yhden tai useamman bakteerikannan elävä viljelmä.
Tarkoitus on parantaa ruoansulatuskanavan -
mikrobikantojen koostumusta ja vaikuttaa isäntään edullisesti.
Esim. rotavirustaudissa (viruksen aiheuttama mahatauti) -
probioottien käyttö nopeuttaa paranemista.
Lactobacillus- eli maitohappo- bakteerista on viitteitä siitä, -
että se olisi hyödyllinen atopian, atooppisen ihottuman ehkäisyssä.
Saattaa olla hyvä. Ei siitä mitään haittaa ainakaan ole.
Ilmavaivoihin liittyvään kiusalliseksi koettuun vatsaturvotukseen -
on ilman reseptiä saatava dimetikonilääke Minifom.
Sitä voi käyttää 3-4 kertaa/vrk.
Se vähentää ilmakuplaa ympäröivän liman pintajännitystä, -
jolloin pienet kuplat pääsevät yhdistymään isommiksi -
ja siten kulkeutumaan helpommin pois suolesta.
Minifom tai dimetikoni ei pysty poistamaan ilmavaivoja täysin, -
mutta voi lievittää oireita.
Miten aterian jälkeistä turvottelua voisi hoitaa, -
jos kokee sen kiusalliseksi ja haitalliseksi?
Silloin kannattaa kokeilla aterioiden pienentämistä.
Syö vähemmän kerrallaan ja tiheämmin.
Jos joku syö 1-2 krt päivässä, niin syö esim. 4-5 krt päivässä -
pienemmän aterian. Hammaslääkäri tietysti kauhistuu tätä neuvoa, -
koska siitä tulee happahyökkäyksiä, mutta kyllä siitä selvitään.
Ruokailun jälkeen hammasvälien huolellinen puhdistus hammastikulla -
ja tarvittaessa harjaus. Harjaus on aina parempi suorittaa -
ennen syöntiä, jotta saadaan fluorikalvo suojaksi.
Syönnin jälkeen varovasti puhdistetaan hammasvälit -
hammastikulla tai hammaslangalla. Hammastikun on hyvä olla -
poikkileikkaukseltaan kolmiomainen. Pyöreillä ei oikein tee mitään.
Käytä kolmiomaisia tikkuja.
Ilmavaivoihin liittyvistä yksittäisistä ruoka-aineista ei voi -
antaa ihan yleispätevää neuvoa. Kokeilemalla eri ruokia -
voi etsiä ruokia, jotka turvottavat tavallista enemmän -
tai joita maha parhaiten sietää.
Miksi näin? Kaikilla meillä on erilaiset suolistobakteerit.
Niittenkin pitoisuus tietysti vaihtelee aina tilanteen mukaan -
ilmeisesti paljon aikaisemmin luultua nopeammin.
Suolistobakteeri- ja virustutkimus tulee antamaan lähivuosina -
hyvin merkittävää lisätietoa ravitsemuksesta, lihomisesta, -
hyvinvoinnista, ilmavaivoista, suolitulehdussairauksista ym.
Nyt on ruvettu vakavissaan tutkimaan, kun on huomattu, -
etteivät bakteerit siellä turhaan ole. Niitä tarvitaan kavereina.
Niihin täytyy suhtautua hyvin ja varoa järkyttämästä tasapainoa.
Kaikki nämä seikat ovat oikeastaan aika uusia lääketieteessä.
Tutkimus on kovin vilkasta tällä alueella.
Sieltä varmaan saadaan tuloksia ja uusia lääkkeitä.
Ehkä meillä tärkeimpiä kohteita on ollut Acetiumin kehittäminen.
Se torjuu asetaldehydimörköä, -
joka aiheuttaa joka 4. maha-suoli -kanavan syövän.
Siihen kannattaa perehtyä. Jos joudut refluksin -
tai hapon takaisinvirtauksen takia käyttämään happolääkkeitä, -
kannattaa selvittää, tarvitsetko Acetiumia ja myös, -
syötkö happolääkkeitä todella tarpeeseen vai turhaan.
Sinulla voi olla hapoton maha. Monet näyttävät syövän niitä, -
vaikkei tarvitsisi, koska niillä on jo hapoton maha jostain syystä.
Kyllä nämä asiat kannattaa selvittää ja myös siksi, -
että suolisto on niin hieno laite, että kaikki imeytyy kunnolla.
Ikääntyessä tulee ottaa huomioon, että suolistokin vanhenee, -
kuten iho rypistyy. Ei enää imeydy B12-vitamiini ym. yhtä hyvin.
Voisin suositella, että yli 65-vuotiaiden...
Joka 10. yli 65-vuotiaalla voidaan todeta B12-vitamiinin puute.
Siksi kannattaisi seuloa kaikki yli 65-vuotiaat kerran -
tai useamminkin esim. 3 vuoden välein.
Katsottaisiin B12-vitamiini- pitoisuus ja ottaisi sitä.
Mitään haittaa ei varmaan olisi, jos kaikki tai useimmat -
yli 65-vuotiaat söisivät B12-imeskelytabletteja.
Se on kerta kaikkiaan yksi suositeltava vitamiini.
Se johtuu siitä, että iän myötä vatsalaukun limakalvo atrofioituu -
ja B12-vitamiinia kuljettavaa IF-tekijää -
syntyy vähemmän ja voi tulla ongelmia.
Näissä tapauksissa joskus joutuu antamaan 3 kk:n välein -
pistoksina B12-vitamiinia. Näihin kannattaa kiinnittää huomiota, -
koska B12:n puutos aiheuttaa melkein ennen neurologisia oireita, -
muistihäiriöitä jms. ennen varsinaista anemiaa.
Se on varmaan piilevä ongelma, -
johon kannattaisi ehkä kiinnittää nykyistä enemmän huomiota.
Liialliset ilmavaivat liittyvät siis useimmiten ruoan laatuun.
Kuidut ja muut imeytymättömät hiilihydraatit menevät paksusuoleen -
bakteerien ravinnoksi. Jos mahalaukku toimii huonosti, -
sinne menee myös proteiineja, joista tulee pahanhajuista päästöä.
Kun testaa, mikä ruoka voisi ilmavaivoja aiheuttaa, -
se ei tule heti ruokailun jälkeen.
Heti ruoan jälkeen tulevat turvotukset johtuvat mahalaukusta.
Voi kestää 3-12 tuntia, -
ennen kuin ruoka on paksusuolessa.
Se kulkee metrikaupalla ohutsuolessa hiljalleen.
Ennen kuin käy ilmi, että tämä ruoka aiheutti vaivat, -
se ei tule heti, vaan siinä on 3-12 tunnin viive.
Mitä ruoka-aineita kannattaisi tarkkailla, jos on ilmavaivoja?
Ainakin näitä kannattaisi katsoa: makeutusaineet sorbitol/xylitol.
Monet käyttävät näitä ko. keinoma- keutusaineita. Ne voivat olla syy.
Kuten jo mainittu: maitotuotteet. Jos on laktoosi-intoleranssi, -
se voi lisätä suolikaasua.
Tunnettuja ovat yleensä tietyt vihannekset: pavut, soijapavut, -
ruusu-, kukka- ja parsakaali, kaali, selleri, sipuli, purjo, -
valkosipuli, artisokka. Jotkut saavat ilmavaivoja myös sienistä.
Nämä selviävät kokeilemalla, mutta muista todella, -
että asia selviää vasta 3-12 tunnin kuluttua ruoan nielaisusta.
Hedelmistä banaani, viikunat, päärynät, viinirypäleet, rusinat, -
kuivatut luumut voivat aiheuttaa ilmavaivoja.
Jos näitten lueteltujen vähentäminen ei auta, -
voi kokeilla täysviljatuotteiden vähentämistä.
Varoitan siitä, ettei niitä kovin herkästi pidä jättää pois, -
koska sitten menetetään niitten kuitu ja se täytyy korvata.
Se on tosi tärkeää. Nykyään kuitua saadaan vain puolet tarvittavasta -
ja puolet siitä, mitä saatiin 1950-60 -luvulla.
Tässä tulee mukaan nykyinen ravitsemussuositus, -
- kertaan asioita ihan tahallani - että kuituja pitäisi saada -
juureksista, hedelmistä, marjoista, vihanneksista -
mielellään 400-500 g/vrk.
Tai voi ottaa Vi-Siblin/Metamucil/ Laxamucil liukenevaa, -
hellävaraista kuitua apteekin purkkituotteena.
Jos vähennät täysviljatuotteita, muista säilyttää -
Markus-sedän kaurapuuro ja kauraleipä.
Se ei yleensä ole näytelmän konna. Tärkeää on, että viljakuitua tulee.
Vapautetaan kaura epäilyksestä.
Tosiaan gluteeniherkät ja keliaakikotkin voivat yleensä -
syödä aika usein kauraa suhtkoht hyvin.
Suolikaasun pahan hajun aiheuttaja on todella rikki.
Jos haju on kovin paha, sinne on päässyt sulamattomia proteiineja, -
joissa on rikkipitoisia amino- happoja ja niistä se sitten tulee.
Näitä sulfaatteja on myös tavallista enemmän -
kaalissa, parsakaalissa ja pähkinöissä. Niistäkin voi tulla.
Nämä aiheuttavat sitä ongelmaa.
Milloin sitten hoitoon? Jos vaivoihin liittyy hälyttäviä oireita, -
kuten väsymys, laihtuminen, yleistilan lasku, -
silloin on aiheellista hakeutua lääkärin tutkimuksiin.
Näin voidaan esim. keliakia sulkea pois.
Hyvä katsoja! Jos näistä ohjelmista on ollut sinulle hyötyä tai apua, -
niin voit tukea näiden ohjelmien tuottamista jatkossakin -
soittamalla numeroon 0600-10077.
Puhelun hinta on noin 10 euroa.
Voit myös laittaa ruudussa näky- välle tilille haluamasi summan.
Laita viite, jotta se kohdentuu tähän ohjelmaan.
Kiitos, kun olit mukana! Siunausta sinulle jatkossa!
Tekstitys: Tuula-Riitta Virrankare